b'\n_START_ARTICLE_\nElse-Merete Ross\n_START_PARAGRAPH_\nElse-Merete Ross, f\xc3\xb8dt Helweg-Larsen (27. februar 1903 i K\xc3\xb8benhavn \xe2\x80\x93 1. marts 1976 smst) var en dansk lektor og politiker for Det Radikale Venstre. Else-Merete Ross var i sin samtid kendt som fork\xc3\xa6mper for minoriteterne, specielt de homoseksuelle og hun var en markant debatt\xc3\xb8r i samfundsdebatten._NEWLINE_Hun var datter af overretssagf\xc3\xb8rer Albert Helweg-Larsen (1876-1952) og Berta Amalie Meincke (1881-1965) og s\xc3\xb8ster til J\xc3\xb8rgen Helweg-Larsen og Niels Helweg-Larsen._NEWLINE_I 1950 stillede hun op til Folketinget for Det Radikale Venstre, men det var f\xc3\xb8rst fra 1960 at hun blev valgt og d\xc3\xa9r overtog hun folketingsmandatet efter Kirsten Gloerfelt-Tarp i \xc3\x98stre Storkreds._NEWLINE_Else Merete Ross var gift med retsfilosoffen Alf Ross, med hvem hun fik b\xc3\xb8rnene Strange, Lone og Ulrik.'